Kamangka Doni sakancane menawa kudu nunggu giliran main, rasane tangane selak gatelen. Rasane ora kanti. Selak kepengin nyekel lan mainake. Luwih-luwih yen sing main dhisik katone kok ora pati pinter, isih gaptek, kaya-kaya selak diganti-gantia wae. Mula tinimbang kalah dhisik, mung trima dadi penonton nganti jam-jaman, luwih becik mangkat dhisik ben ndang bisa main. Perkara mangan awan, gampang, warung sangarepe kios playstation wis nyedhiani.